शिमला। कांग्रेस और विपक्षी दलों द्वारा पेट्रोल-डीजल के दामों में वृद्धि को लेकर सोमवार को बुलाए गए भारत बंद का असर हिमाचल प्रेदेश में भी नजर आया। लगातार बढ़ती मंहगाई पर मोदी सरकार को घेरने के लिए कांग्रेस की कार्यकर्ताओं ने सड़कों पर उतर कर विरोध प्रदर्शन किया। यहां सड़कों पर घंटो यातायात ठप रहा। वहीं, वामपंथी संगठनों ने भी महंगाई के विरोध में प्रदेश के कई हिस्सों में प्रदर्शन किए।